anag007/asmitai_wiki_konkani_dataset huggingface dataset:
आषाढ

हिंदू कालगणनेप्रमाण चवथो म्हयनो. ह्या म्हयन्याचे पुनवेक पूर्वाषाढा वा उत्तराषाढा नक्षत्रांत चंद्र आसता म्हूण हाका ‘आषाढ’ हें नांव पडलें. हाका ‘शूचि’ अशें आनीक एक नांव आसा. सूर्य मिथुन राशींत आसतना आषाढाक सुरवात जाता. कर्कसंक्रांतीक श्राध्द करचें अशें सांगलां. आषाढ म्हयन्यांत करपाचीं व्रतां अशीं: आषाढमेकंभक्तेन स्थित्वा मासमतन्द्रित:I
बहुधान्यो बहुधनो बहुपुत्रश्चु जायतेII (महाभारत)
अर्थ: आषाढ म्हयन्यांत दिसांक एकदांच जेवण निरलस राविल्ल्यान खूब संपत्ती, धान्य आऩी चल्यांची प्राप्ती जाता.
उपानधुगलं छत्र लवणामलकानि चI आषाढे वामनप्रीत्यै दातव्यानि तु भक्तीत:II (वामनपुराण)
अर्थ: आषाढ म्हयन्यांत वामनाचे भक्तीखातीर जोतीं, सत्री आनी मिठांतले आंवाळे दान करचे.
आषाढांत गोंयां आनी महाराष्टारांत पावसांचो नेट आसता. शुध्द एकादशीसावन विष्णूच्या शयनाक (न्हिदेत) आरंभ जाता म्हूण हिका ‘शयनी एकदास’ म्हणटात. आषाढी एकादशीक पंढरपुराक व्हडली जात्रा भरता थंयच्यान चातुर्मास सुरू जाता. शुध्द प्रतिपदेक कालिदास स्मृतिदीस मनयतात. ह्या म्हयन्याच्या मूळ नक्षत्रांत चंद्र आसता. त्या दिसा बेंदूर, पुनवेक व्यासपुजा, उमाशेक दीपपूजा तशेंच अधिक आषाढांत ‘कोकिळाव्रत’ ह्या परबांक लागून आषाढाक म्हत्व आसा. तेचप्रमाण आषाढांतले अष्टमीक महिषासुरमर्दिनीची पूजा, दशमीक वरलक्ष्मीव्रत, पुनवेक अन्नदान आनी कृष्णाष्टमीक ‘विनायकपूजा’ हीं कृत्यां करतात.
आषाढ पांवळी.
पयलींच्या काळांत ल्हान आसताना चलयांचें लग्न जातालें. आषाढ म्हयन्यांत एक चली ते आषाढ पांवळेक पळेत आशिल्ली. पळेता-पळेतां तिका आपल्या कुळारची याद आयली आनी खूब वायट दिसलें आऩी योगायोगान त्या दिसा तिका मरण आयलें. ताच्यावेल्यान आषाढ म्हयन्यांत लग्न केल्ल्या चलयांनी कुळारा येवचें अशी प्रथा पडली.चलयेचो मांव आनी मांय कुळारा धाडपाक अनमनत म्हूण ती चली घोवागेर रावत जाल्यार तो म्हयनो मांवाक वायट वचूं येता असो समज निर्माण केलो अशेंय म्हणटात.
आषाढ-फुलां.
आषाढ म्हयन्यांत कुळारा आयिल्ले चलयेक फुलां माळपाची चाल पडली. ह्या फुलांक ‘आषाढ-फुलां’ अशें म्हणटात. ज्या दिसा आषाढ फुलांचो सुवाळो जाता त्या दिसा ते चलयेचीं घरची मनशां येवन फुलां माळून तिका कुळारच्यान आपल्या घरा व्हरतात.
Roseferns

Roseferns, zolmol'lo Antonio Rosario Fernandes, zaun asa ek tiatrist. Taka "King of centuries" ui mhonntat. To 21 Setembr, 1954 vorsak zolmol'lo.
Tennem aplo poiloch tiatr, 'Bolidan'1972 vorsan boroil'lem, jednam to iskolantuch aslo. Techo tiatr 'Thapott' acheo 230 "shows" zalet.
Polleiat.
Roseferns
ह्यूम, ॲलन ऑल्टावियन

(जल्म: ६ जून १८२९, माँटेरॉस; मरण: ३१ जुलया १९१२, लंडन).
भारतांतलो ब्रिटीश प्रशासक आनी भारतीय राष्ट्रीय सभेचो संस्थापक. ताचो बापूय जोसफ ह्यूम एक उग्र राजकारणी आशिल्लो. ॲलन १९४९ त बंगाल प्रांताचे शासकीय सेवेंत भितर सरलो. १८५७ तल्या उठावा वेळार ह्यूम इटावा जिल्ह्याचो मॅजिस्ट्रेट म्हूण कारभार पळयतालो. उपरांत वायव्य प्रांतांत तो सरकारी महसूल खात्याचो अधिकारी जालो. १८७० – ७९ मेरेन तो केंद्र सरकारांत कारभारी म्हूण वावूरतालो. पूण नेमाळ्यांतल्यान तो भारतीय लोकांच्या गाराण्यांक वाचा फोडटा आनी भारतीय लोकांकडेन आशिल्ली ताची कळकळ पळोवन, ब्रिटीश सरकारान ताची परतून प्रांताचो कारभारी म्हूण नेमणूक केली.
ल्हानपणासावनच ह्यूमाक लोककल्याणाची तळमळ आशिल्ली. देखून भारतीय शासकीय सेवेंत ताणें शिक्षण, पोलीस खात्यांतली सुदारणा, सोर्‍याचो वेपार, भारतीय भाशेंतलीं नेमाळीं, बालगुन्यागार सुदारणा केंद्रां अशा साबार विशयांनी खोलायेन लक्ष घालून तातूंत सुदारणा घडोवन हाडपाखातीर तो वावूरलो. तो प्रशासक म्हूण काम करता आसतना ताणें सुचयल्ल्यो सुदारणा कांय प्रमाणांत सरकारान मान्य करून घेतिल्ल्यो.
शासकीय सेवेंतल्यान १८८२ त तो निवृत्त जाल्याउपरांत आपलो कल्पनेप्रमाण भारतीयांच्या कल्याणाखातीर स्वतंत्रपणान वावूरपाक लागलो. १८८५ त भारतीय राष्ट्रीय सभा (काँग्रेस) अस्तित्वांत आयली. उपरांत बावीस वर्सां ताणे काँग्रेसचो सचीव म्हूण वावर केलो. सुरवेच्या काळांत काँग्रेसचो सचीव म्हूण वावर केलो. सुरवेच्या काळांत काँग्रेसीन उदारमतवादी पद्दत आपणायल्ली. पूण उग्र कल्पना वाडत गेली तेन्ना ह्युमाचो काँग्रेसीवयलो ताबो गेलो. १९९४ त तो भारत सोडून लंडनाक गेलो. थंय ‘डलवीच लिबरल संस्थेचो’ अध्यक्ष म्हूण ताणें मरसार वावर केलो.
ॲलन ह्यूम हो बरो प्रशासक, समाजसेवक आशिल्लो. तशेंच शेवण्यांसंबंदी म्हायती एकठांय करपाचीय ताका आवड आशिल्ली. ‘द गॅम बर्डस्‌ ऑफ इंडिया’, ‘बर्मा अँड सिलोन’ ह्या शेवण्यांविशीं म्हायती दिवपी पुस्तकाचो तो सह-लेखक आसा. तारेकवार सवण्यांचीं एकठांय केल्लीं पाखां. काती आनी तांतयां उपरांत ताणें ब्रिटीश म्युझियमाक दिलीं. भारतीय राष्ट्रीय काँग्रेसचो संस्थापक म्हूण ताका भारतीय इतिहासांत म्हत्वाची सुवात आसा.
- कों. वि. सं. मं.
विजय सॅम्युअल हजारे भा

विजय सॅम्युअल हजारे हाचो जल्म एका शाळा शिक्षकाच्या घारांत 11 मार्च 1915 ह्या दिसा सांगला हांगा जालो.
विजय सॅम्युअल हजारे भारातीय क्रिकेट विश्वांत आदरान घेतात अशें नाव आसा.विजयाचो जल्म एका शाळा शिक्षकाच्या घारांत 11 मार्च 1915 ह्या दिसा सांगला हांगा जालो.विजय हजारेच्या बॅट़िंगे मदली तंत्रशुध्दता तोखणाय करपा सारकी आसली. म्हाझुजा खातीर तांची उमेदीच 10 वर्सा फुकट गेली.भारतीय क्रिकेटींतलो असामान्य फलंदाज म्हूण नांव आशिल्लया विजय हजारेन 30 कसोटी खेळांत 47.65 च्या सरासरीन 2192 धांवडया काडल्यो.तांणी 7 शेंकडे मारले. 14 कसोटी खेळांत भारताचे मुखेलपण केल्लें.प्रथम श्रेणी 58.38 च्या सरासरीने 18740 धांवडयो काडल्यो.बॉलिगेंत ताणीं 595 प्रथम श्रेणी विकेटूस काडल्यो. हातूंत सगल्यांत म्हत्वाची गजाल म्हणल्यार डॉनाल्ड ब्रॅडमन हांची तीन फावटी विकेट घेतल्या. तांची बॉलिंग एव्हरेज 24.61 आसली. विजय हजारे ट्रिपल सेंच्युरी करपी पयलो भारतीय म्हूण विजय हजारेचेंच नांव मुखार येता.
पयली नॉटआउट ट्रिपल सेंच्युरी तांणी 1939-40 यां वर्सा पुण्या आड काडली. दुसरी ट्रिपल सेंच्युरी तांणी 1943-44 या वर्सा आपलो भाव विवेक हजारे वांगडा काडली. हातूंत सगल्यांत म्हत्त्वाचे जर कितेंय आसत जाल्या पंगडाच्या वटट धांवडया पैकी 79.84% धांवडयो एकल्या विजय हजारे हाणी काडिल्ल्यो आसल्यो.
पंगडाच्यो धांवडय़ो आसल्यो 387, तातूंत विजय हजारेच्यो धांवडयो आसल्यो 309. तो त्या वेळा वयलो विश्वविक्रम आसलो. 1000 धांवडयो पुराय करपी ते पयले भारतीय फलंदाज आसात. अशे साबार विक्रम आपल्या नांवार आसलेलो हो विक्रमवीर 89 व्या वर्सा आतडयाच्या कर्करोगान 18 डिसेंबर 2004 ह्या दिसा बडोघांत मरण आयलें.
ಹರ್ಮನ್‍ಪ್ರೀತ್ ಕೌರ್

ಹರ್ಮನ್ ಪ್ರಿತ್ ಕೌರ್ (ಜನನ್ ೮ ಮಾರ್ಚ್ ೧೯೮೯) ಎಕ್ ಭಾರತೀಯ್ ಕ್ರಿಕೆಟ್ ಖೆಳ್ಗಡಿ ಜಾವ್ನಾಸಾ. ಹಿ ಬಾರತೀಯ್ ಕ್ರಿಕೆಟ್ ಪಂಗ್ಡಾಂತ್ ಆಲ್ ರಾಂವ್ಡಾರ್ ಜಾವ್ನ್ ಅಸಾ ಆನಿ ಹಿಕಾ 'ಮಿನಿಸ್ಟ್ರಿ ಆಫ್ ಯೂತ್ ಅಫೇರ್ಸ್ ಆಂಡ್ ಸ್ಪೋರ್ಟ್ಸ್' ಹಾಣಿಂ 'ಅರ್ಜುನಾ' ಪ್ರಶಸ್ತಿ ದೀವ್ನ್ ಸನ್ಮಾನ್ ಕೆಲಾಂ.
ಆದ್ಲಿ ಜಿಣಿ.
ಕೌರ್, ೮ ಮಾರ್ಚ್ ೧೯೮೯ "ಮೊಗ", "ಪಂಜಾಬಾಂ" ತ್ ಹಮ್ದರ್ ಸಿಂಗ್ ಬುಲ್ಲರ್ ಮ್ಹಳ್ಳ್ಯಾಚ್ಯಾ ಘರಾ ಜಾಲ್ಮಾಲಿ. ಹರ್ಮನ್ ಪ್ರಿತ್ ಹಿಚಿ ಭಯ್ಣ್ 'ಮೊಗ' ಚ್ಯಾ "ಗುರು ನಾನಕ್ ಕಾಲೆಜಿಂ" ತ್ "ಅಸಿಸ್ಟೆಂಟ್ ಪ್ರೊಫೆಸರ್" ಜಾವ್ನ್ ಆಪ್ಲಿ ಸೆವಾ ದಿತಾ. ಆಪ್ಲ್ಯಾ ಘರಾ ತಾವ್ನ್ ಸುಮಾರ್ ೩೦ ಕಿಲೊ ಮೀಟರ್ ಪಯ್ಸ್ ಆಸ್ಚ್ಯಾ ಗ್ಯಾನ್ ಜ್ಯೊತಿ ಸ್ಕೂಲ್ ಅಕಾದಮಿ ಹಾಂತು ಕಮಲ್ದೀಶ್ ಸಿಂಘ್ ಸೋದಿ ಹಚ್ಯಾ ಹತಾಕಾಲ್ ಕ್ರಿಕೆಟ್ ಖೆಳಾಚ್ಯೆಂ ಅಬ್ಯಾಸ್ ತಿಣೆಂ ಸುರು ಕೆಲೆಂ. ಹಿಣೆಂ ಖೆಳಾಚ್ಯಾ ಸುರ್ವೆಚ್ಯಾ ದಿಸಾನಿಂ ಚೆರ್ಕ್ಯಾಂ ಸಾಂಗಾತಾ ಖೆಳ್ಚ್ಯೆಂ ಆಸ್ತಾಲೆಂ. ೨೦೧೪ವ್ಯಾ ವರ್ಸಾ ಅಪ್ಲ್ಯಾ ಮಾಂಯ್ ಗಾಂವಾ ಥಾವ್ನ್ "ಮುಂಬಾಯ್" ಪಾವೊನ್ "ಭಾರತೀಯ್ ರೈಲ್ವೆಂ" ತ್ ಕಾಮಾರ್ ಪವ್ಲಿ.
ವೃತ್ತಿ ಜೀವನ್.
ಹಿಣೆ ಆಪ್ಲೆಂ ಖೆಳಾ ಜೀವನ್ ೨೦೦೯ಂತ್ ೨೦ ವರ್ಸಾಂಚೆ ಪ್ರಾಯೆರ್ "ಪಾಕಿಸ್ತಾನಿ ಮಹಿಳಾ ಪಂಗ್ದಾ" ವಿರೋದ್ ಓಡಿಐ'ಂತ್ ಸುರುವಾತ್ ಕೆಲಿ.
೨೦೦೯ ಂತ್ ಹಿಣೆ ಆಪ್ಲೆಂ ಪಯ್ಲೆಂ ಹಾಂಗಾ ಇಂಗ್ಲೆಂಡ್ ಮಹಿಳಾ ಪಂಗ್ಡಾ ವಿರ್ರೋದ್ ಖೆಳ್ಳಿ ಆನಿ ೮ ಬಾಲಾಂನಿ ೭ ರನ್ ದಾಖಲ್ ಕೆಲೆಂ.
೨೦೧೦ ವ್ಯಾ ವೊರ್ಸಾ ಮುಂಬಾಯ್ಂತ್ ಚಾಲ್ಲ್ಯಾ ಖೆಳಾಂತ್ ಇಂಗ್ಲೆಂಡಾಚ್ಯಾ ವಿರೋದ್ ೩೩ ರನ್ ದಾಖಲ್ ಕೆಲೆ
೨೦೧೫ವ್ಯಾ ವೊರ್ಸಾ "ಗಂಗೋತ್ರಿ ಕ್ರಿಕೆಟ್ ಗ್ಲೇಡ್ಸ್" ,ಮೈಸುರ್ ಹಾಂಗಾ ಚಲ್ಲ್ಯಾ "ಸೌತ್ ಆಫ್ರೀಕಾ" ವಿರೊದ್ ೯ ವಿಕೆಟ್ ಕಾಡ್ನ್ ಭಾರತಾ ಕ್ ಜೀತ್ ಆಪ್ಣಾಯ್ಲೆಂ. ತ್ಯಾಚ್ ಮ್ಯಾಚಾಂತ್ ತಿಣೆಂ ೩೪ ರನ್ ದಾಖಲ್ ಕೆಲೆ .
೨೦೧೬ವ್ಯಾ ವರ್ಸಾ "ಆಸ್ತೇಲಿಯಾ" ವಿರೋದ್ ಚಲ್ಲ್ಯಾ 'ಐಸಿಸಿ' ಕ್ರಿಕೆಟ್ ಖೆಳಾಂತ್ ೩೧ ಬಾಲಾಂನಿ ೪೬ ರನ್ ಕೆಲೆ. ಹಾಚ್ಯೆ ಉಪ್ರಾಂತ್ ಚಲ್ಲ್ಯಾ ಅನ್ಯೆಕ್ ಟ್-ಟ್ವೆಂಟಿ ಂತ್ ೮೯ ರನ್ ಆನಿ ೭ ವಿಕೆಟ್ ಕಾಡ್ನ್ ಭಾರತಾಕ್ ಜೀಕ್ ದಿಲಿ.
ಜೂನ್ ೨೦೧೬ ಂತ್ ಹರ್ಮನ್ ಪ್ರೀತ್ ಹಿಣೆಂ ದೆಶಾ ಬಾಯ್ರ್ ಟ್-ಟ್ವೆಂಟಿ ಖೆಳೊಂಕ್ ಒಪ್ಪಂದ್ ಕೆಲೆಮ್. ಜುಲಾಯ್ ೨೦ ೨೦೧೭ವೆರ್ ಆಸ್ತ್ರೇಲಿಯಾ ೧೭೧*(೧೫೧) ಗಳ್ಸೋನ್ ಸೆಮಿ ಫೈನಾಲಾ ಕ್ ಪ್ರವೇಶ್ ಕೆಲೆಂ. ಹರ್ಮನ್ ಪ್ರೀತ್ ಹಿಚೆಂ ೧೮೮* ವಯಕ್ತಿಕ್ ರನ್ ಎಕಾ ಭಾರತೀಯ್ ಮಹಿಳಾಚ್ಯೆ "ಅತ್ಯುನ್ನತ್ ದಖಲ್" ಜಾವ್ನಾಸಾ.
रणवाद्यां

रणवाद्यां पुर्विल्ल्या काळांत झुज करपावेळार व्हडल्यान आवाज करपी वाद्यां वाजयताले. त्या वाद्यांक रणवाद्यां अशें म्हणटात. रणवाद्यां वाजोवपांत स्वपक्षात उत्तेजन दिवप आनी शत्रुपक्षाक भय घालप अशे दोट्टी उद्देश आशिल्ले. ऋग्वेद काळांर वाजयताले अशा कांय वाद्यांचो उल्लेख ऋचेंत आयला.
अव स्वराति गंर्गरो गोघा परि सनिष्वणत। पिड्गा परि चनिष्कददिन्द्राय ब्रह्मोद्यतम्॥
अर्थ - पळेयात, कण्र्याचो आवाज जावपाक लागला. शिंगानय कर्कश आवाज केला. प्रत्यंचेचोय टणत्कार सुरू जाला. आतां वेळ वगडायनासतना इंद्राखातीर प्रर्थनासुक्त म्हणात.
राम- रावण झुजांत नगारो आनी शंख हीं रंवाद्यां आशिल्लीं. हजारांनी डमरू आनी शेंकड्यांनी नगारे एकाच वांगडा वाजपाक लागले म्हणजे त्या आवाजाक कोणाघात म्हणटात. कोणाघात हो एक वाद्यप्रकार. महाभारतांत झर्झर, पणवानक, गोमुख, नगारो, मृदंग, आडंबर, क्षुद्र, पटह, दुंदुभी, पेश्य, क्ष्वेड, ऋकच, मुरज सारकिल्या जायत्या रणवाद्यांचो उल्लेख केल्लो आसा. झुजापयलीं शंखध्वनी करपाची चाल आसली. हीं रंवाद्यां प्रशिक्षीत अधिकाऱ्यांच्या ताब्यांत आसतालीं. झुज सुरू जाल्ल्याची सुचोवणी नगारो वाजोवन दिताले.
बालचांव

बाल्चांव एक तिखत गोंयचो (भारता असतंप्त दऱ्यादेगेर) प्रात कसो वर्णन केला जो एक लोणच्या सार्को जावन आसा. तो गोंयांतल्या जेवणां खाणाचो एक तिखत दऱ्यांतल्या जेवणाचो वो मासाचो प्रात जावन आसा.
जिनस.
बाल्चांव एक रांदपाची पद्धत, जो नुसतें, सुंगटां, वो दुक्राचें मास, एका मसाल्यांत आनी पर्मळटल्या तमातांच्या आनी मिर्सांगानच्या ससांत कर्पांत येता. तो एक लणच्या सार्को आसा आनी तो जायत्याच आदीं पर्तून गरं कर्नासताना करुंक जाता.
पारंपरीक बाल्चांवांत एक खाऱ्या सुंगटांचो खळ वापर्तात जाका कोंकणीत "गालमो" म्हणटात.
ताच्या जिनसांत सुंगटां, तेल, बारीक कातरललो पियाव, तमातां, लसुणाचो खळ वो लवंगां, आल्याचो खळ वो आलें, सुक्यो तांबड्यो मिर्सांगो, जिरें, सान्स्वां, तिखी, लवंगां, साखर, विनाग्र आनी मीठ हांचो आस्पाव आसता.
तय्यारी.
तय्यार कर्पाची पद्धतिचें वर्णन सांग्ता की पयलीं सुंगटां नितळ करुंक जाय तांचें सूत काडल्या उपरांत, मीठ लावून एका व्हड आयदनांत कुशीक दवरुंक जाय. तांबड्यो मुर्सांगो, जिरें, सान्स्वां, लवंगां आनी तिखी एका सुख्या तव्याचेर पर्मळ येसर भाजुंक जाय. उपरांत तें थंड जावंक दवरुंक जाय. आलें, लस्सूण आनी भाजललो मसालो पिठो विनाग्रीन मेळवन ताचो खळ करुंक जाय. तेल गरं करून, सुंगटां तांतुंत मिसळ करुंक जाय आनी फिरवन दाट जायसर भाजुंक जाय. मागीर, तव्याचेर पियाव भाजुंक जाय. पियाव पुडी रंगाचो जातच, तमातां घालुंक जाय आनी मव जायसर भाजुंक जाय. मसाल्याविनाग्रिचो खळ तांतुंत साखरे आनी मिठा सांगाता घालुंक जाय, ह्या उपरांत तेल, मसाल्यांतल्यान भायर सरो परियांत भाजुंक जाय, सुंगटां घालून हें सगळें २-३ मिनूत रांदुंक जाय.
बाल्चांव चड करून गरं, साद्या उकड्या शितांत वापर्पांत येता. तो चड काळा खातीर फ्रिजिंत दवरुंक जाता.
इतिहास.
भारतांत कातल्क पुर्तुगेज आंनी तांच्या वसाहत कर्पांत आयलल्या वेळार बाल्चांवाची वळख दिवपांत आयली.
कातल्क कुटुंबां घडियेक नारलाची विनाग्र ताच्या आंसाणीक लागून वापर्तात, आनी हिंदू कुटुंबां घडियेक उसाच्या कानडियेची विनाग्र मातशे उणें आंसाणीक वापर्तात. आतां धवी विनाग्र वो माल्त विनाग्र वापर्पांत येता.
साळगांवची गोठणिची पुजेचो इतिहास

साळगांवची गोठणिची पुजेचो इतिहास
साळगांवची गोठणिची पुजेचो इतिहास करपाचे कारण
पुजा कशी घडली.
साळगांव हो गांव पयलीं ब्राम्हणांचो गांव आशिल्लो आनी पयलीच्या काळांत लोक शेत काम करताले,गायचे दूध काडताले आनी ते विकून आपले पोट भरताले.ताकाच लागून दर घरांत गोरवा आसताली.एक काळ असो आयलो की गांवच्या गोरवांक लागण म्हण रोग लागपाक सुरू
जालो.लागण म्हळ्यार गोरवांच्या पायाक घावे जावप आनी तांका कीडे पडून ती गोरवा मरप,आनी ह्या कारणाक लागून गांवात गोरवां कमी
जावपाक लागली.
जेन्ना लोकांक कळे गांवच्याच लोकांक रोग लागता तेन्ना तांच्यानी ज्या जाग्यार सगळी गोठणीर गोरवा एकत्रीत बसतात
जाग्यावयल्या देवीक सांगणे केले की हो रोग पयस करत जाल्यार आमी हांगा दर वर्सा पुजा बांदतात.तेन्नाच्यान गोरवांचो रोग कमी जावपाक
लागलो.थोड्या तेपान जेन्ना गांवच्या लोकांनी पुजा बंद केली तेन्ना परत हो रोग परत गांवच्या गोरवांक जावपाक लागलो.मागीर ही पुजा
परत सुरू जाली ती आज मेरेन सुरू आसा.हे पुजेक आतां 50वर्सा परस चड वर्सां जायत आयल्या.गांवचो लोक ही पुजा व्हडा उमेडीन मनयतात.
युरी, हॅरल्ड क्लेटन

युरी, हॅरल्ड क्लेटनः (जल्मः २९ एप्रिल १८९३ वॉकरटन (इंडियाना), अमेरिका; मरणः ५ जानेवारी १९८१,ला हॉइया, कॅलिफोर्निया).
अमेरिकन रसायनशास्त्रज्ञ. डयुटेरियमाच्या सोदाक लागून ताका १९३४ वर्साचो रसायनशास्त्राचो नोबॅल पुरस्कार मेळ्ळो.
युरीचें शिक्षण वॉटरलू इंडियानांत जालें. १९११ ते १९१४ ह्या काळांत ताणें थंयच शिक्षक म्हणून काम केलें. १९१७ वर्सा ताणें प्राणिशास्त्रांत पदवी मेळयली. उपरांत दोन वर्सां ताणें झुडासामुग्री तयार करपाच्या कारखान्यांत आनी ताचे फुडलीं दोन वर्सां म्हळ्यार ते १९१९ ते १९२१ माँटॅना विद्यापिठांत अध्यापनाचें काम केलें. कॅलिफोर्निया विद्यापिठांत जी. एन्. लूइस हाच्या मार्गदर्शनाखाला संशोधन करून ताणें १९२३ वर्सा रसायनशास्त्रांतली डॉक्टरेट पदवी घेतली. उपरांत एक वर्सभर नील्सटटट बोर हाचेवांगडा कोपॅनहायनाक संशोधन करतकच १९२४ ते १९२९ ह्या पांच वर्सांच्या काळांत ताणें अमेरिकेंतल्या जॉन हॉपकिन्स विद्यापिठांत प्राध्यापक आशिल्लो. दुसऱ्या म्हाझूजाच्या काळांत तो कोलंबिया विद्यापिठांतल्या एस.ए.एम.प्रयोगशाळेचो संचालक आशिल्लो. १९३१ वर्सा ताणें आपल्या वांगडयांच्या आदारान डयुटेरियमाचो सोद लायलो आनी ताच्या गूणधर्मांचो अभ्यास केलो. डयूटेरियम आनी जड उदक हांचो अणुबाँब तयार करपाक खूब उपेग जाता. डयुटरियमाचो शांतीकायेच्या वावराखातीर उपेग केल्यार ताचेपासून तयार जावपी उर्जा संवसाराक अब्जांनी वर्सांक पुरो अशें ताचें मत आशिल्लें. मूलद्रव्यांच्या समस्थानिकांच्या (अणूकेंद्रांतली प्रोटॉनांची संख्या) तोच पूण वेगवेगळो अणूभार आशिल्ल्या पांच मूलद्रव्यांच्या रसायनीक गूणधर्मांतल्या फरका वयल्यान युरी हाणें जुरासिफ (सु. १८.५ ते १३.५ कोटी वर्सांपयलींच्या) काळांतल्या धर्तरेवयल्या म्हासागरांचें तेन्नाचें तापमान काडपाची पद्दत सोदून काडली. ह्या अभ्यासाक लागून तो भूया यरसायनशास्त्राकडेन गेलो आनी ताणें मूलद्रव्यां आनी तांचे समस्थानिक हांचे धर्तरेवयलीं कोश्टकां तयार केलीं. ताका लागून धर्तरेचो जल्म कसो जालो आसुयें, तिचेर मेळपी मूलद्रव्यां कशीं निर्माण जालीं आसुंये ह्या प्रस्नांचेर उजवाड पडलो. जिवाचे उत्पत्तीविशीं युरी आनी ताचो विद्यार्थी स्टॅन्ली मिलर हाणें १९५१ वर्सा शिकागो विद्यापिठांत एक अभिजात प्रयोग केलो. तांणी एके बंद नळयेंत मिथेन, आमोनिया आनी उदकाची वाफ हांच्या मिश्रणांतल्यान वयलेवयर विद्युत् स्फुल्लिंगांचें विर्सजन केलें. एका सप्तकाभितर ते भरसणेक तांबडो रंग आयलो आनी ताचें विश्र्लेशण करतकच तातूंत आमोनिया आम्लांची जटिल भरसण तयार जाल्ल्याचें समजलें. अॅमिनो आम्लां प्रथिनांचे मूलभूत घटक आसात. ह्या प्रयोगाक लागून धर्तवयलें वातावरण क्षपक जाता आनी क्षपक वातावरणांत जीवोत्पत्ती जाली आसुंये हे कल्पनेक आदार मेळ्ळो.
हे भायर युरीन विश्र्वाची उत्पत्ती, रेणुंची संरचना, शोशण मर्णपट ह्याय विशयांचें संशोधन केलें. अॅटम्स, मॉलिक्युल्स अँड क्वांटा (१९३०) आनी द प्लॅनेट्स (१९५२) हीं ताणें बरयल्लीं पुस्तकां आसात. बऱ्याचशा विद्यापिठांनी ताचो भोवमान केला.
१९वो गोवा युवा महोत्सव (१, २ फ़ेब्रुवारी २०१४)

१९वो गोवा युवा महोत्सव(१,२ फ़ेब्रुवारी २०१४)
१९वो गोवा युवा महोत्सव कोंकणी भाशा मंडळान एम. ई. एस महाविद्यालय, जुवारी नगर हांच्या जॊडपालवान चिखले आयोजीत केल्लो. ह्या महोत्सवाचे उक्तावण भौ. नितीन कुंकळयेंकार हांणी केलें.
५३ पंगडांनी ह्या युवा महोत्सवांत वांटो घेतिल्लो.ह्याय वर्सा नमन,लोकमांड, आयलें तशें गायलें, प्रस्नमाची, मुस्तायकी, नाच नाच नाचुया, कवन काळजांतलें, मुस्तायकी आदि सर्ती आयोजित केल्ल्यो. ह्या म्होत्सवाचो जैतीवंत पंगड थारलो अंत्रुज घुडयो. 'युवा संजिवनी' हो पंगड उप-जैतीवंत जालो.
ह्या महोत्सवा निमतान काडिल्ल्या यादस्तीकेचें नांव जुवारी. ह्या १९व्या गोवा युवा महोत्सवाक प्राची 
प्रभावळकर वर्दे हांणी कार्याध्यक्ष म्हूण जापसालदारकी सांबाळळी.
जॉनी लीव्हर

जॉनी लीव्हर हो एक तारवटी आशिल्लो.
जल्म.
जॉन प्रकाश राव जनमुला हाजो जल्म दि. 14 ऑगस्ट 1957 ह्या दिसा प्रकाशम, आंध्र प्रदेश हांगा जालो
कुटूंब.
ताजो बापूय प्रकाश राव जनमुला हो हिंदुस्तान लीव्हर या कंपनींत कामांक आशिल्लो. ताज्या आवयले नांव करुणम्मा. जरी ताजो जल्म आंध्र प्रदेशांत जाल्लो आसलो तरी ताजे ल्हानपण मुंबयच्या धारावी झोपडपट्टयेंत गेलें. ताका तीन भयणी आनी दोग भाव.
परिस्थीती.
घरच्या गरीबीक लागून ताका सातवेन आसतना शाळा सोडची पडली. पोट भरपाक लागून तो रस्त्यार पेना विकतालो. ताज्याबराबर जायत्या लोकांचे आवाज काडून दाखयतालो. ताणी काडील्ले आवाज आयकपाक लोक जमताले
वावर.
ताज्या बापायन ताका आपल्या वांगडा मजूर म्हून हिंदुस्तान लिव्हरान कामाक लायलो. पिरायेच्या बाराव्या वर्सा तो हिंदुस्तान लिव्हरान कामाक लागलो. थंय लेगीत काम सोपतगीर, जेवणावेळार तो सगल्यांक मिमिक्री करून हासयतालो. धारावींतल्या सगल्या गणेशोत्सवांत ताका मिमिक्री करपाक आपयताले. ताजी मिमिक्री आयकून लोक पोट धरून हासताले. कंपनींतूय बी ताका खंयच्याय विशेश कार्यक्रमावेळार आपयताले. ताज्या वांगडयांनी आपल्या कंपनीचे नावा ताज्या नावाफाटल्यान जोडून ताका जॉनी लिव्हर केलो. येकदां असोच मिमिक्री करता आसतना जॉनी लिव्हर संगीतकार कल्याणजी आनंदजीच्या नदरेक पडलो. ताणी ताका आपल्या वांगडा देशांत आनी परदेशांत आपल्या कार्यक्रमांत मिमिक्री करपाखातीर व्हेलो. कल्याणजी आनंदजीखातीरूच ताका चित्रपटांत भूमिका मेळ्ळी. मागीर ताणे केन्नाच फाटी वळून पळोवंक ना. लागीलागी 300 च्या वयर चित्रपटंत ताणे भूमिका केल्यो. 13 फावटी ताका फिल्मफेअराचे मानांकन फावा जाले. ताज्या चल्याक मानेचो कँसर जालो. चलो बरो जातगीर ताणे दारू, सिगरेटीक आयजमेरेन हात लावंक ना.
अमिरूदन खान

अमिरूदन खान हाचे जल्म 21 माच 1916 या दिसा दुमरोओ बिहार हागासर जाले अमिरूदीन खान हाणी शहनीई सारकिले दुलक्षीत वात जाची याद फकत लगावेऴार याताली अशा वादाक शाऋय़ सगिताचे बैठकीत हाडून मानाचे मेलादीक स्थान दिलों. ताचे या वादा खातीर आशिलले समपण आणि इतले वहड काय् हाक लागुन ताका आजयान दवरिल्लाया बिसिमलाह या नावानूच वऴखपाक लागले. पैगबर बव्श खान आणि मिथ्थन हाचे अमिरूदीन हो दुसरो चलो. ताजो बापूय पैगबर हो भोजपूर राजाल्या दुमराओ दरबारांत संगीतकार आलसलो. इतलेंच न्हय पणजो उस्ताद सलार हुसैन खान आनी आजो रसूल बव्श खान हे लेगीत दरबारी गायक आनी संगीतकार आसले. ताचो बापूय हो महाराजा कोशव पसाद सिगं हांच्या दुमराओ दरबारांत शेनायवादक आशिल्लो. स वसाचो आसताना बिसिमल्लाह वाराणसी आपल्या चुलत्या कडेन आयलो. ताजो चुलतो अलि बव्श विलायतू हो वाराणसीच्या विश्र्वनाथ मंदिरांत शेनाय वाजयतालो. 
आपल्य चुलत्यालागीं बिसमिल्लाह अशे पददतीन शिकलो – शहनाई ह
Avoi Polloun Dhuv Vhor, Dudh Polloun Mox Vhor - Mhonni’ni

Avoi Polloun Dhuv Vhor, Dudh Polloun Mox Vhor - Mhonni’ni.
Mhonnge - Meaning
Screen the mother and select the daughter; Check the milk, and carry the buffalo. 
Appearance does not disclose the characteristics of a Person.
Bhaillo Adhar ani Guntn'ni.
Dinvas Edskantaram aka
Ankvari Bhagevonti - Gaion

Ankvari Bhagevonti - Gaion.
Ankvari Bhagevonti
Blessed Virgin
Type: Hymn
Source: Gaionacho Jhelo, 1995 edition, T-2, p. 203
Lyrics: Apocalypse 12, 1. / Traditional
Music: Joaquim Rodrigues, Anjuna, Bardez, Goa
Translated by: Alfred Noronha, Pandavaddo, Chorão, Goa 403 102. August 2005
Refrain:
Ankvari bhagevonti,
Blessed Virgin,
Ankvar surekh sundori,
virgin fair and beautiful,
nam khôisoruch konn dusri
there is none like you,
Tujê samkar ravo-xi.
to be compared to you
Noketram-mokutt mathear,
With a crown of stars on your head,
sobit suria-vostr angar
clothed with thew bright sun,
chondrachi monnoi pãiank,
feet draped in the glow of the moon,
lili-ful Deva mukhar!
like a flower before God!
Otmeam modem tum normôll
You are the purest among souls,
tum mhoji Mãi, samball kôr;
you are my Mother, take care of me;
samball tum mhojê bhitor
you are the guardian within me,
nitôll nirmollkai sundor.
pure, clean and beautiful.
Kirnnam tujea uzvaddachim
The rays of your light,
bhoddveank uzvaddaitat khorim,
how you illuminate the angels,
sorg-sonvsarak pavtat tim,
they spread over the earth and heaven,
suria-von porzollit tim.
they are brighter than
the rays of the sun.
Lili-fula-i ki mogall
You are more lovable than the lotus,
Deva-borfa-ki uzall.
whiter than the snow.
Zhuzant kortai tum xitôll
You bring peace where there is war,
diun tum adar puskôll!
By guiding us!
Tallnniamnim ani mornnant,
During temptations and in death.
Ankvar Maiê, pav vignant;
Virgin Mary, help us in time of trouble;
hea sonvsarant thaun sorgant
until we go up to heaven,
pavo-sôr mornna uprant.
after death.
Polleiat.
Ankvar Mariechea Manak Gaionnam
प्रायश्र्चित्ताध्याय

प्रायश्र्चित्ताध्याय हातूंत निमाणे संस्कार, सुयेर-सुतक, आपदधर्म, वानप्रस्थधर्म, यतिधर्म, कर्मविपाक, वेगवेगळ्या पातकांखातीर प्रायश्र्चितां ह्या विशयांचो आस्पाव आसा.
मनुस्मृती आनी याज्ञवल्क्यस्मृतींत जरी एकसारके विशय जायते आसले तरी याज्ञवल्क्यस्मृतींत ते बेसबरे तरेन मांडिल्ले आसात. मनुस्मृतिचो विस्तार २,६८४ श्लोकांचो आसा. याज्ञवल्क्यस्मृतींत मनुस्मृतिंच्या विशयांचो संक्षेप १,००३ श्लोकांनी केल्लो आसा.
याज्ञवल्क्यस्मृतींत आशिल्लीं गणपतिकल्प, ग्रहशांति; तुला, अग्नि, उदक, विख आनी कोश हीं पांच दिव्यां; तशेंच गर्भांतल्यो अर्भकाच्यो अवस्था, शरिराचे भेद आनी अवस्था हे विशय सविस्तर वर्णन केल्ले आसात. मनुस्मृतींत ते तितले विस्तृत प्रमाणांत नात. तरी संवसाराचे उत्पतीचें विवेचन याज्ञवल्क्यस्मृतींत ना जें मनुस्मृतींत बरे तरेन दिलां.
हे स्मृतींत याज्ञवल्क्यावांगडाच मनु, आत्रि, विष्णु हारीत, उशनस्, अंगिरस, यम,आपस्तम्ब, कात्यायन, व्यास, गौतम, शातातप, वसिष्ठ आदि वीस ऋषींचो धर्मशास्त्राचो प्रवर्तक म्हणून उल्लेख केला. पुर्विल्लीं गृह्यसुत्रां, धर्मसुत्रां, कौटिल्याचें अर्थशास्त्र आनी मनुस्मृती हांचो नियाळ हे स्मृतींत घेतिल्लो आसा.
वर्णधर्म, आश्रमधर्म, स्त्रीधर्म, राजधर्म, चातुर्वणर्यवेवस्थेंतले त्रैवर्णिकांची चड करून ब्राह्मणवर्णाची खाशेली सुवात, अधिकार आनी कर्तव्यां, अनुलोम - प्रतिलोम लग्नावरवीं तयार जाल्ल्यो अम्बष्ठ, निषाद, पाराशर,सूत, वैदेहक, चण्डाल, क्षत्ता, अयोगव, रथकार ह्यो जाती हांचें विवेचन तेन्नाच्या समाजाचें दर्शन घडयता. मानवी मनाचो धर्म, तांच्यो आशा, आकांक्षा ह्यो गजाली चड करून वेव्हार आनी प्रायश्र्चित ह्या अध्यायांतल्यान कळटात. ह्या स्मृतीग्रंथाचेर विश्र्वरूप, विज्ञानेश्र्वर, अपरार्क आनी शुलपाणी हांच्यो टिका प्रसिद्द आसात. हातूंत विज्ञानेश्र्वराची मिताक्षरा ही टिका सर्वश्रेश्ठ आनी प्रमाणभूत मानतात.
Anjo Mhunn Tum Sorgincho (Anjo Tum Sorgincho) - Mando

Anjo Mhunn Tum Sorgincho (Anjo Tum Sorgincho).
Because you are an angel from heaven
Type: Mando
Source: F.X. Oliveira. Gitam Jhelo.
Musical form: Ternary
Literary form: Monologue (Nuptial Song)
Translated by Alfred Noronha, Panaji, Goa
Anjo mhunn tum sorgincho,
Because you are an angel from heaven,
Uzvadd poddlo noketrancho.
The world was lit with the light of stars.
Amcho môgu ektthaim korcho,
May our love be joined together,
Kazrach' sakramento zoddcho.
May we blessed with the sacrament of marriage.
Chusmo/ Refrain:
Nozo, nozo-rê mojean,
I cannot live without you,
Tuje vinnem sonvsar tannum nozo.
I do not want to be in this world without you.
Muzo gutt sanglolo tuka,
I have confided to you my secret,
Responder kelem naim maka.
You did not send me any reply.
Tuje vinn konn naim-rê moga,
There is no one else for me, but you, my love,
Sonvs'rant feliz kortol' maka. (Chusmo)
To make me happy in this world. (Refrain)
Dolleanch maulli mhunnon moji,
Dimbier adorar keloli ...
I had adored it on my knees.
Gonnim porim uddon geli,
It flew off like an eagle,
Dukhan ghalun otmo-kuddi. (Chusmo)
Plunging my soul and body in deep sorrow. (Refrain)
Polleiat.
Goemche Mandde
शंकर रामाणी

शंकर रामाणी हो एक कवी आशिल्लो. ताणें कोंकणी कविता तश्योच मराठी कविता बरयल्यात. ताच्या ‘निळें निळें ब्रह्म′ ह्या काव्यसंग्रहाक साहित्य अकादमीचो पुरस्कार फावो जाला.
जल्म आनी शिक्षण :.
शंकर रामाणी हांचो जल्म 26 जून 1923, वेरें, बार्देस हांगा जालो. शंकर रामाणी हो एक कवी आशिल्लो. ताचें मुळावें शिकप मराठींतल्यान पणजे जाले. उपरांत ताणें पुर्तुगेज शिक्षण घेतले. शंकर रामाणी हाणें लिसेंवाचें शिकप पुराय करून इंग्लीश शिक्षण वास्कोचे सेंट जोसेफ संस्थेंत घेवन 1945 वर्सा तो मेंट्रीक पास जालो.
साहित्यीक वळख :.
खंयचोय कलावंत एकादऱ्या तपस्व्यावरी आपले कलेची जबर निष्ठेन आनी जाता तितले अलिप्ततायेन सेवा करता, त्याप्रमाण शंकर रामाणी हाणें 1937 सालासावन, कोंकणी आनी मराठी कवितेची साधना केल्ली आमकां मेळटात. ताणें मराठी कवितेवांगडा कोंकणीय कविता बरयल्यात. 
गुढता हो ताचे कवितेचो स्थायीभाव जावन राविल्ल्यान ताणें कोंकणी आनी मराठी कवितेक एक खाशेल्या आशयधनाचो साज आनी आकृतीबंद दिल्लो आसा. मराठी तशेंच कोंकणी काव्याक ताणें वेंचीक अशें योगदान दिला.
हेर साहित्यीक वळख :.
1937 वर्सा शाळेंत शिकतना ‘पाखरा येथील कधी परतुनी’ हें विडंबनात्मक कवितेन ताणें काव्याक सुरवात केली. 
‘प्रकाश’ सातोळ्यांत ताची पयली प्रकाशीत कविता 1939 ह्या वर्सा आयली. उपरांत ‘नयन’, ‘झारापकार’, ‘किर्लोस्कर’, ‘स्वदेश’, ‘महाद्वार’, ‘दुधसागर’ ह्या मासिकांतल्यान ताणें कवितांचें लिखाण केलें. ताचो पयलो मराठी बालगीतांचो संग्रह ‘सुर्यफूल’ ह्या नांवान 1950 वर्सा उजवाडा आयलो. उपरांत ‘कातरवेळ’ (1959), ‘आभाळ वाटा’ (1967) आनी ‘पालाण’ (1979) अशे ताचे काव्यसंग्रह प्रकाशीत जाल्ले आसात. 
‘जोगलांचें झाड’, ‘निळें निळें ब्रह्म’ आनी ‘निरांजन’ हे ताचे तीन कोंकणी काव्यसंग्रह प्रकाशीत जाल्यात. गोंय सरकारच्या न्हंय येरादारी खात्यांत प्रशासन अधिकारी म्हूण तो निवृत्त जाल्लो.
पुरस्कार :.
ताच्या ‘निळें निळें ब्रह्म’, ह्या काव्यसंग्रहाक 1997 ह्या वर्सा साहित्य अकादमीचो पुरस्कार फावो जाला.
त्या भायर ताच्या कविता संग्रहाक गोवा कला अकादमीचो पुरस्कार फावो जाला.
Romkarank Pauluchem Potr

Romkarank Pauluchem Potr.
Epistle to the Romans
Romkarank Pauluchem Potr.
Novea Korarantlea Potram modem Paulun Romkarant boroilolea Potrak ek manacho zago favo.
Hea Potrant veg-vegllea poristhitinchi ani monxanchi ji to khobor korta, ti monant dhorun, ani toxench tisre dhormporgottnneche bhonvddechea xevottak Paulu Korintant also mhonn thoichi-I poristhiti lokxant gheun, hem potr tannem 57-58vea vorsa boroilem, oxem mhonnpachi khatri zata.
Dhormporgottnnecho vavr kortana, hea kallar udenti-vattarantle soglle ganv to bhonvlolo ani ostomtek Xubhvortoman porgott korunk sodtalo. Dekhun, Jerusaleak bhett kortoch, Roma xarant matso ravun, Ispaniek vochunk tannem tharailem. He bhettechi khobor to hea Potrant sangta ani aplea nihallancho foll ani tea kallache dharmik prosn to tanche mukhar dovorta. Te prosn he: monx’xam Devak manovlolim zatolim zalear bhavarth gorjecho, ani Devak manovlolim zavpache he nove pod’doti ani Moizesache Somurti modem sombond asa. Hea don-ui prosnanchi to bariksannen somzonni dita.
Zorui adim Galasiekarank boroilolea potrant tannem hea prosnanchi thoddi xikovnni dil’li, tori he nove xikovnnechi khobor iskuttaun diunk nasli. Romkarant apli vollokh korun ditana, to hea soegacho boro faido kaddta ani apli xikovnn koxli ti odik barkaien sangta. Ani hem to korta nhoi fokot Romkaram khatir, punn sonvsarabhor ximpoddlolea kristanv sobham khatir.
Hea Potrachi manddavoll oxi :.
Prostavna ani vixoi : 1 : 1-17
Patki mon’xank soddvonnechi goroz : 1 : 18-3:20
Dev Apnnacher Bhavarth dovortoleank Jezuchea mornna
Ani punorjivontponna vorvim soddvonn dita : 3:21-4:25
Jezu Krista sovem novem jivit : 5: 1-8:39
Devache taronnik manddavollint Israel-porjecho zago : 9:1-11:36
Kristi jinnechi chal : 12:1-15:13
Sompadnni ani khasgi noman : 1-14-16:27
वास्को

वास्को म्हळ्यारुच वास्को द गामा. हे भारतांतल्या गोंय राज्यातलें एक शार.हाचे नांव पुर्तुगेज नाविक/शोधकर्ता वास्को द गामा वयल्यान पडलां.
हें गोंयचें सगळ्या परस व्हड शार आनी हाची २००५ ची आबादी १००,००० परस चड आशिल्ली. हें गोंयचें मुख्य बंदर आनी मुरगांव तालुक्याचे मुख्यालय. हे शार जुवारी न्हंयचे देगेर आसा. हे शार पणजे सावन ३० कि.मी पयस आसा.
उगम.
ह्या शाराची निर्मणी १५४३ त जाली. आनी हे १९६१ मेरेन पुर्तुगेज शासना खाला आशिल्ले. हे १९६१ वर्सा उपरांत भारताचो भाग जालो.
येरादारी आनी कारखाने.
वास्को शारांत तीन तरांची येरादारीची साधनां आसात. तीं म्हळ्यार पातमार(उदक), रेलवे, रस्तो. वास्कोच्या मुरगांव बंदरांतल्यान मिनाच्या येरादारी जाता. देखून हे बंदर गोंयच्या आर्थीक नदरेन खूब म्हत्वाचे. 
भारतीय नाविक दलांचे हांगां एक बेस आसा. वास्को शाराक लागीं दाबोली विमानतळ आसा. हे गोंयांतले एकमेव विमानतळ.
शिक्षणीक संस्था.
वास्कोच्या लोकांक दर्जेदार शिक्षण दिवपी शिक्षणीक संस्था हांगां आसात.
महाविद्यालयां.
वास्को शारांत महाविद्यालय ना, पूण हांगांचे विद्यार्थी जुवारीनगरच्या मुरगांव शिक्षणीक संस्थेच्या उच्च माध्यमीक तशेंच महाविद्यालयांत फुडलें शिक्षण घेतात.
धर्मीक थळां.
वास्कोंत जायतीं धर्मीक थळां आसात.
पर्यटन थळां.
हांगाचीं पर्यटन थळां.
पयल्ट पायिंट - हेड्लांड सदा, 
जापानास गार्डन, 
बायणा बीच, 
बोगामलो बीच(७ कि मि पयस)
Zaito Tempo Zalo - Mando

"“Let’s keep the Goan tradition and culture alive, worldwide”"
Zaito Tempo Zalo.
A long time now
Type: Mando
Source: J.A.A. Fernandes, vulgo: André Xett (1884-1980).
Musical form: Ternary
Literary form: Monologue
Translated by Olivinho Gomes (1943-)
"Zaito tempo zalo,"
A long time has passed now
Tujo môgo (môgu) riglear maka.
That I have fallen in love with you,
To sosunezo manka,
I cannot bear it any longer, my jewel,
Bedloi zorir banho gehein dis'sota.
I feel like having bath at the Bedloi spring.
Chusmo/ Refrain:
Ai, ai, sonsunezo,
Ah, ah, I cannot bear it any longer,
Manka ugddas eta tujo.
My jewel, your memory assails me.
Ontoscornanchea mojea moga,
My love of the depth of conscience,
Calzachea mojea suka,
My happiness of the heart,
Anjea sarkem tujem manka,
Your appearance is like an angel, my jewel,
Gravar mujea calzanto zalolem assa.
It is already engraved in my heart.
Chusmo/ Refrain:
Ai, ai, rhortam aum,
Ah, ah, I weep my heart for you,
Mogacho gutt sangonezo munum.
For I am unable to disclose love´s secret.
Tujem kalliz mojem munum,
That your heart has been won by me
Porgotlo soglo gãum,
It was proclaimed by the whole village,
Atam sandun gheleari maka tuum,
If you go away now deserting me,
Jiv mojo tuka ditolim ãum.
I will commit suicide for you.
Chusmo/ Refrain:
Ai, ai, mogacho abras,
Ah, ah, an embrace of love,
Manka diuncheaco rautam tuka.
My jewel, I await to bestow you.
The Mando
"The mando is a dance song from Goa in Konkani. Although it is popular among all the social stratas of the Konkani-speaking peoples and many of the composers have remained anonymous, it should not be classified as a folk song. It is an art song composed for particular occasions. There have been many attempts to explain the origin of the word mando. One of them refers to the mand which was traditionally an open space of about 100 sq.m. where religious ceremonies were held and folk dances were performed. The text form of the mando is based on that of the traditional Konkani song ovi, which was usually sung at weddings"
"Most of the the traditional mandos, which gained the term “classical”, were composed in the 19th century. The polka and the valsavina (Vienna Waltz) with its three-four rhythm seem to have found their way to Goa. The mando was originally composed and danced by the Brahmin aristocracy of Goa, mainly of Salcete, whose spacious mansions had a big hall for festive occasions. A memorable moment in the history of the family was the 
bridal mando. The mando reflects the tranquil and leisurely character of this aristocracy. The Goan woman in the mando reflects the ideals and virtues then ascribed to her, namely self-sacrifice, piety and motherhood."
"As a dance the mando is a square type (double file), men facing the women. When the partners come face to face in the centre, they retreat to the starting point, then move forward again crossing to the opposite side. The men then flick their handkerchiefs while the women open their fans. All in all, it is a stately and leisurely dance. The melody of the mando is slow in movement, with a soft and languishing atmosphere."
Polleiat.
Goemche Mandde
ಭಲಾಯ್ಕೆಚೆ ಸಾಯ್ಬಿಣಿಕ್ ನವೆನ್

Novena to Our Lady of Vailankanni.
ಎಹ್ ಭವ್ ಪವಿತ್ರ್ ಆಂಕ್ವಾರಿ, ಭವ್ ಪವಿತ್ರ್ ತ್ರಿತ್ವೆನ್ ತುಕಾ ಸುರ್ವೆಕ್ ಥಾವ್ನ್ ಜೆಜೂಚಿ ಆವ್ಯ್‌ ಜಾಂವ್ಕ್ ವಿಚುನ್ ಕಾಡ್ಲಿ. ತುಕಾ ‌ದೇವ್-‌ಪುತ್ ಮನೀಸ್‌ ಜಾಲೊ ತೆ ಘಡ್ಯೆಕ್ ಆನಿ ಉಪ್ರಾಂತ್ ತಾಕಾ ನವ್ ಮ್ಹೈನೆ ತುಜ್ಯಾ ಕುಸ್ವ್ಯಾಂತ್ ಸಾಂಭಾಳ್ಲೊ ತೆನ್ನಾಂ ಭೊಗ್ಲೊ ತೊ ಸಂತಸ್ ಹಾಂವ್‌ ಆತಾಂ ನಿಯಾಳ್ತಾಂ. ಮ್ಹಜ್ಯಾಂ ಮಾಗ್ಣ್ಯಾಚೆ ಖತಖ್ತ್ಯಾನ್ ಹಾಂವ್‌ ಖರೆಂಚ್ ಹಿ ಖುಶಾಲ್‌ಕಾಯ್ ಆನಿ ಹೊ ಸಂತಸ್ ಚಡೊಂವ್ಕ್ ಆನಿ ವಾಡೊಂವ್ಕ್ ಸೊದ್ತಾಂ.
ಎಹ್ ದುಖ್ವಲೆಲ್ಯಾಂಚೆ ಮಾಯೆ, ತುನ್ವೆಂ ಹೆ ಖುಶಾಲ್ಕಾಯೆಚೊ ಉಗ್ಡಾಸ್ ಕಾಡ್ಟೆಲ್ಯಾಂಕ್ ‌ಎಕ್ ಖೆರೀತ್ ಶೆಕಾಯ್ ಭಾಸಾಯ್ಲ್ಯಾಯ್ ತರ್‌ ತೀಚ್ ಶೆಕಾಯ್ ಮ್ಹಾಕಾ ಹ್ಯಾಂ ಮ್ಹಜ್ಯಾಂ ಗರ್ಜಾಂನಿಂ ಕರ್. ತುಜ್ಯಾ ಪುತಾನ್ ಸಾಂಗ್ಲಾಂ; "ಮಾಗಾತ್ ಆನಿ ತುಮ್ಕಾಂ ಮೆಳ್ತೆಲೆಂ" ತರ್‌ ಹಾಚೆರ್ ಖರೊ ವಿಸ್ವಾಸ್ ಥೆವೆನ್ ಮ್ಹಾಕಾ ತುಜೊ ಕಾನ್ ಧಿ ಮ್ಹಣ್ ಹಾಂವ್‌ ತುಜೆ ‌ಕಡೆನ್ ವಿನಯ್ತಾಂ. ದೆವಾಚಿ ಖುಶಿ ಜಾಲ್ಯಾರ್‌ ಹಾಂವ್‌ ಹ್ಯಾ ನವೆನಾಂತ್ ಮಾಗ್ತಾಂ ತೆ ಉಪ್‌ಕಾರ್ ಮ್ಹಾಕಾ ಮೆಳ್ಶೆ ಕರ್, ನಾಂ ತರ್‌ ಮ್ಹಾಕಾ ಗರಜ್‌ ತಿ ಕುರ್ಪಾ ಮಾಗುನ್ ಘೆ.
"(ಹಾಂಗಾ ತುಜ್ಯೊ ಗರ್ಜೊ ಉಗ್ಟ್ಯೊ ಕರ್ಚ್ಯೊ )"
ಎಹ್ ದೆವಾಚೆ ಮಾಯೆ, ಹೆ ಮ್ಹಜೆ ನಮಾನ್ ತುಕಾ ಗಾಬ್ರಿಯೆಲ್ ಬಡ್ವ್ಯಾನ್ ಕೆಲ್ಲ್ಯಾ ನಮಾನಾ ಸಾಂಗಾತಿಂ ಮಾನುನ್ ಘೆ "ನಮಾನ್ ಕುರ್ಪೆನ್ ಭರ್ಲೆಲೆ". ಹೆ ಮ್ಹಜೆ ನಮಾನ್ ತುಜ್ಯಾ ವೈಭ್ವಾಚ್ಯಾ ಮೊಕುಟಾರ್ ದಾಕ್ಟಿಂ ದಾಕ್ಟಿಂ ಮತ್ಯಾಂ ಜಾಂವ್ ಮ್ಹಣ್ ಹಾಂವ್‌ ಅತ್ರೆಕ್ತಾಂ. ಎಹ್ ಸಸ್ತೆಲ್ಯಾಂಚೆ ಭುಜ್ವೊಂಡಾರೆ, ದೆವಾಚೊ ‌ಪುತ್ ಮನೀಸ್‌ ಜಾಳೊ ತೆನ್ನಾಂ ತುಕಾ ಸಂತಸ್ ಭೊಗ್ಲೊ ತ್ಯಾಚ್‌ ಸಂತ್ಸಾನ್ ಹಾಂವ್‌ ಮಾಗ್ತಾಂ ತೊ ಉಪ್‌ಕಾರ್ ಮ್ಹಾಕಾ ಮೆಳೂನ್‌ ಘೆ. ಹ್ಯಾ ಪಾಸ್‌ತ್ ಹಾಂವ್‌ ಸಗ್ಳೆ ಮ್ಹಜ್ಯೊ, ತುಜ್ಯಾ ಅನೊದಾ ‌ಖಾತಿರ್ ಕೆಲ್ಲ್ಯೊ ಬರ್ಯೊ ಕರ್ಣ್ಯೊ ತುಕಾ ಭೆಟಯ್ತಾಂ. ಹಾಂವ್‌ ತುಜೆ ‌ಕಡೆನ್ ಖತಖ್ತ್ಯಾನ್ ಮಾಗ್ತಾಂ ಹ್ಯಾ ಖತಖ್ತ್ಯಾನ್ ತುಜೆಂ ಕಾಳೀಜ್ ಜೆಜೂಚ್ಯಾ ಮೊಗಾನ್ ಲಾಸ್ತಾಲೆಂ, ಮ್ಹಜಿಂ ಖಾಲ್ತಿಂ ಮಾಗ್ಣಿಂ ಆಯ್ಕುಂ ಘೆ ಆನಿ ಮ್ಹಜೆ ಮಾಗ್ಲೆಲೆ ಉಪ್‌ಕಾರ್ ಮ್ಹಾಕಾ ಮೆಳಯ್.
 ಆಮೆನ್
ह्रदयनाथ मंगेशकार

ह्रदयनाथ मंगेशकार कवितांक तांणी चाली लायल्यो.
जल्म.
ह्रदयनाथ मंगेशकार हांचो जल्म 26 ऑक्टोबर 1937 दिसा मुंबय जालो.
वावर.
तांणी जैत रे जैत, उंबरठा, निवडुंग ह्या मराठी चित्रपटांक संगीत दिलें. हिंदींतल्या धनवान, सुबह, मशाल, लेकिन, माया मेमसाब अशा कांय चित्रपटांक तांणी संगीत दिलें.तांचें खरें कार्य म्हणल्यार खबर नाशिल्लयो, जावं काळाच्या ओगांत नश्ट जाल्ल्यो कांय अनवट चाली तांणी उजवाडांत हाडले.जायते रोग जे बरयाच लोकाक खबर नाशिल्ले ते तांणी उजवाडांत हाडले. जायत्या कवींच्या कवितांक तांणी चाली लायल्यो. गाणीं, गितां हांकां चाली लावप सोंपें.
 मूळ कवितेक चाल लावप हे त्या मानान कठीण. 
पूण ह्रदयनाथ मंगेशकरान ह्यो चाली लायता आसतना सहजतायेन लायल्यो.
संवसारीक जीण.
ह्रदयनाथाचो बापूय म्हणल्यार दीनानाथ मंगेशकार हो भोवमानेस्त रंगकर्मी आनी गायक.
लता आनी आशा ह्यो दीनानाथाल्यो व्हडल्यो भगिनी. ल्हानपणा पसून तांकां गायनाची, संगिताची खूब्ब आवड.
तुळस

तुळशीक पुराण काळासावन धार्मीक स्थान प्राप्त जालां.घवी आनी काळी तुळशीची दोन प्रकार आसात.हे तुळशींत साबार वखदी गुणधर्म आसात.आयुर्वेदांत ह्या गुणाक लागून तिका हेर झाडांचे तुळेन वयलो पांवडो फाव आसात.तुळस हें झाड आमच्या परिसरांत सहजतायेन मेळिल्ल्यान आमकां तिचो घरगुती वखदांनी मोट्या प्रमाणांत उपेग करपाक मेळटा.थंडी-खोंकली जाल्यार तुळशीचो रोस
आइन्स्टाइन, आल्बर्ट

(जल्मः 14 मार्च 1879, उल्म - जर्मनी; मरणः 18 एप्रिल 1955, प्रिन्स्टन - अमेरिका).
नामनेचो भौतिकशास्त्रज्ञ. सापेक्षता सिध्दांताचो (Theory of Relativity) जनक म्हूण ताणें नामना मेळयली. जर्मनी आनी स्वित्झर्लंड हांगाच्या तांत्रिक शाळांत शिक्षण घेतकच 1905 त ताणें झुरिक विद्यापीठाची पीएच्.डी. मेळयली. 1902-1909 ह्या काळांत ताणें बर्न हांगाच्या पेटंट ऑफिसांत तपासनीकाचें काम केलें. ह्याच काळांत ताणें उजवाडायल्ल्या चार शास्त्रीय निबंदांखातीर झुरीच विद्यापीठांत सैध्दांतिक भौतिक शास्त्राचो प्राध्यापक म्हूण ताची नेमणूक जाली (1909).
1913 वर्सा तो बर्लिनच्या ‘ कैसर विल्हेल्म इन्स्टिट्यूट ऑफ फिजिक्स ’ हे नामनेचे संस्थेचो संचालक जालो आनी 1914 त ‘ प्रशियन अॅकॅडेमी ऑफ सायन्सेस ’ चो सदस्य जालो.जर्मनींत हिटलरचो शेक सुरू जाल्ल्यान 1933 वर्सा तो अमेरिकेक गेलो. थंयच प्रिन्स्टन, न्यू जर्सी हांगा ‘ इन्स्टिट्यूट फॉर अॅडव्हान्स्ड स्टडी ’ संस्थेंत ताची नेमणूक जाली आनी अखेरमेरेन ताणें थंयच संशोधन केलें. 1940 त ताका अमेरिकेचें नागरिकत्व मेळ्ळें. 1905 वर्सा ताणें मर्यादित सापेक्षता सिध्दांत, वस्तुमान आनी ऊर्जा हांचें सारकेपण (E=mc²) ब्राऊनियन गतीविशींचो सिध्दांत आनी उजवाडाविशींचो फोटोन सिध्दांत ह्या विशयांत क्रांतिकारक निबंद उजवाडायले. ताचो चडसो शास्त्रीय वावर सापेक्षता सिध्दांत, सांख्यिकीय यामिकी (Statistical mechanics), उजवाड प्रारण (light radiation) आनी शोषण सिध्दांत (absorption theory) ह्या विशयांचेर आसा. सापेक्षता सिध्दांतांचें जर वेवस्थित व्यापकीकरण केलें जाल्यार ताचेपसून गुरुत्वाकर्षण सिध्दांत मेळपाक जाय, अशें ताणें सोदून काडलें. खूब कश्टांच्या संशोधनाउपरांत ताणें आपलो नामनेचो सापेक्षता (relativity) सिध्दांतावेलो निबंद उजवाडायलो. विश्वरचणूक शास्त्रांतल्या (cosmology) प्रस्नांविशींचो एक म्हत्वाचो निबंदूय ताणें उजवाडायलो. अवकाश-काल भूमितीवरवीं गुरुत्वाकर्षणीय आनी विद्युत् चुंबकीय ह्या दोनूय मळांक लागू पडपी सिध्दांत म्हळ्यार ‘ एकवटीत मळ सिध्दांत ’ (Unified Field Theory) तयार करपाचो ताणें 1929 वर्सा पयलो यत्न केलो. मार्च 1953 वर्सा गुरुत्वाकर्षण, विद्युत् चुंबकत्व आनी सापेक्षता ह्या विशींचे नेम एकाच गणिती सूत्रांत मांडपाक ताका येस आयलें. उजवाडविद्युत् विशींचो (photo electric effect) सिध्दांत आनी भौतिकशास्त्रांतल्या ताच्या हेर सैध्दांतिक वावराखातीर ताका 1921 वर्सा भौतिकी विशयाचो नोबेल पुरस्कार फाव जालो.
1939 वर्सा ताणें तेन्नाचे अमेरिकन राष्ट्राध्यक्ष फ्रँकलिन रूझवेल्ट हाका अणुऊर्जा शस्त्रास्त्रांविशीं पत्र बरयलें; देखून लागून अमेरिकन सरकारान अणुबाँब तयार करपाखातीर ‘मॅनहॅटन येवजण ’ बे गो बे ग हातांत घेतली. दुसरें म्हाझुज सोंपतकच आइन्स्टाइन हाणें संवसारीक शांततायेखातीर यत्न करपी शास्त्रज्ञांवांगडा वावर केलो. तशेंच संवसारीक सरकाराची थापणूक करपाचे कल्पनेक ताणें नेटन तेंको दिलो. नाझी जर्मनींतल्यान अमेरिकेंत आयिल्ल्या जायत्या निर्वासितांक पालव दिवपाक ताणें फुडाकार घेतलो.
तो लंडनच्या रॉयल सोसायटीचो फेलो आनी अमेरिकेच्या नॅशनल अॅकॅडेमी ऑफ सायन्सेसचो वांगडी सदस्य आशिल्लो. ताणें 300 वयर शास्त्रीय निबंद आनी वेगवेगळ्या विशयांवयले जायते ग्रंथ बरयल्यात. तातूंतले मुखेल ग्रंथ अशेः (पयले चार मूळ जर्मन भाशेंतले)1. The Meaning of Relativity (1923) 2. About Zionism (1939) 3. Why War? (झिग्मंड फ्रॉइड वांगडा, 1933) 4. The World as I see it (1934) 5. Builders of the Universe (1932) 6. The evolution of Physics (लेओपोल्ट इनफेल्ट वांगडा, 1938) 7. Out of my later years (1950).
Brunei

, आशीयांतलो देस आसा। ताची राजधानी बंदर स्री बेगवान नगर आसा।
प्रमोद महाजन

प्रमोद महाजन
जल्म.
प्रमोद व्यंकटेश महाजन हांचो जल्म 3 ऑक्टोबर 1949 या दिसा मेहबूब नगर , आंध्रप्रदेश हागा जालो. प्रमोद हो व्यंकटेश देवदास महाजन आनी प्रभादेवी हांचो दुसरो चलो. प्रकाश आनी प्रवीन हे तांचे भाव आनी प्रज्ञा आनी प्रतिभा ह्यो भयणी.
शिक्षण.
प्रमोदालें मुळावे शिक्षण योगेश्रारी विधालय हांगा जालें. फुडे ताणे योगेश्रारी महाविधालय आनी रानडे पत्रकारिता या संस्थेंत जालें. भौतीकशास्त्र आनी पत्रकारिता हातूंत ताणी पदवी मेळयली. राज्यशास्त्र या विशयांत प्रमोदान पदवे उपरांतची पदवी मेळयली.
आवड.
 ताका नाटकां पळवपाची खूब्ब आवड आसली.
लग्नी जिवीत.
 हीच आवड आशिल्ल्या रेखा हमिने हाज्यावांगडा ताची वळक जाली आनी दोघांयचे 11 मार्च 1972 या दिसा लग्न जालें. तांका पूनम ही चली आनी राहुल हो चलो आसा. दोगांय भुरगीं वैमानिक आसा. ल्हानपणासावन प्रमोद हो राश्ट्रीय स्वंयंसेवक संघाचो कार्यकर्तो आशिल्लो. फुडें तो पूर्णवेळ प्रचारक आशिल्लो. आणिबाणीच्या वेळार नाशिक मध्यवर्ती बंदखणींत तो आसलो.
राजकारभार.
त्यावेळासावन प्रमोद महाजन सक्रीय राजकारणांत देवलो. मराठवाडा आनी महाराश्ट्रांतल्य गावागावांनी जनसंग आनी भाजप पावोवपाचें व्हड काम गोपीनात मुंडे आनी प्रमोद महाजन ह्या दोघांय इश्टांनी केले. प्रमोद लोकसभेपरस राज्यसभेचेर चड फावटी नीवडून गेलो. तेरा दिसांच्या वाजपेयी सरकारांत तो संरक्षणमंत्री आशिल्लो. वेवसायिक आनी संघटन कऔशल्य आशिल्लो राजकारणी म्हूण तो वळखलो वतालो. आपल्यापरस आपलो भाव चड फुडें पावलो, भौमानेस्त जालो म्हूण प्रवीण महाजन हाणे ताका 22 एप्रील 2006 या दिसा 32 ब्राउनिंग पिस्तुलांतल्यान 4 गुळ्यो घाल्यो. प्रमोद महाजन फुडले 13 दीस मरणाकडेन झगडलो.
मरण.
 पूण 3 मे 2006 या दिसा सांज 4 जावन 10 मिण्टांनी तो भायर पडलो. आपल्या नावाच्या अधाक्षरांत पी.एम.ही अक्षरां घेवन जन्मांक आयिल्लो आनी कर्तृत्वान खरोखरच प्रधानमंत्री जावपाची कापास्ताद आशिल्लो येक तळागाळांतलो मनीस. ताच्याच भावान ताका फारान मारलो.
Jonas achem Pustok

Jonas achem Pustok.
Book of Jonah
Dusrea provadianchea pustokam poros, Jonasachem pustok ek kothon. Hukum' moddta toslea provadiachi hea pustokant kanni asa. Poilim-poilim to aplem deivik karia chukounk proitn korta ani magir aple opekxe add aplem karia iesesvi zalam mhonn do Devak tokrar korta. Hea dhaddsachea vaurantlo vir monis razanchea dusrea pustokant asa (2Raz. 14/25) zo Jeroboam' II hache razvottke kallar jielo. Hea pustokacho hetu mhollear vachtoleak mouza haddunk ani borabor xikounk. Sorvesporan taka
Niveneh xarant vochunk sanglolem. Nineveh xar hem Israelachea dusmana, Assiriechem mukhel xar aslem. Punn ho sondex gheun Jonasak thoim vochunk naka aslem. Kiteak Dev Ninevehcho kednanch bhosm korcho na mhonn taka khatri asli. Tori punn aple khuxe add tannem Devachea utrak pallo dilo. Punn xevottak taka ekdom’ dukh bhogli kiteak, tannem bhosm zatolo ho zo sondex dilolo tea pormannem ghoddlem na.
Devak aple rochnnecho khun mog asa hem hea pustokant disun ieta. Punn tea von chodd mhollear Dev itlo doiall ani movall ki To aple porjeche je dusman asat tancho porian bhosm korunk fattim ravta. Portench zalear tankam bhogxita, tankam novena suttka dita, hem hea pustokant disun ieta.
Polleiat.
Book_of_Jonah
Books_of_the_Bible
Bible
हृषिकेश मुखर्जी

हृषिकेश मुखर्जी
खासगी जिवित.
हृषिकेश मुखर्जी 30 सप्टेंबर 1922 दिसा कोलकत्ता ह्या शारांत बंगाली कुटुंबांत जल्मल्लो. ताणे आपले शिक्षण विज्ञानातल्यान आनी गणितातल्यान केले. हृषिकेश मुखर्जीक लग्न जावन तीन चलीयो आनी दोन चले आशिल्ले. ताचे बायलेक पयलेच मरण आयिल्ले ताच्या धाकटया भावान ताका वेव्हारांत आदार दिल्लो. ताका जनवरांचो खूब मोग आशिल्लो.
शिक्षणीक पात्रताय.
तांचें मुळावें आनी विज्ञान शाखेंतल्यान उच्च शिक्षण कोलकातांत जालें. मुखर्जी हांणी सुरवातेक पोटापाणया खातीर कांय काळ प्राध्यापकी केली.
वेव्हारीक जिवित.
पूण चित्रपट क्षेत्रांत नांव कमोवपाची इत्सा तांकां स्वस्थ बसूंक दिना जाली. 
तांणी बिएन सरकार हे कंपनींत कॅमेरामनाची नोकरी करून कांय काळ कॅमेरामन म्हणून काम केले उपरांत तांणी त्याच जाग्यार संपादन कुशळटाय आपणायली.
ते कैचीदा म्हणून वऴख आसलेल्या नामनेचे सिनेसंपादक सुबोध मित्तर हांचे कडेन ताचे मागीर बिमल रॉय हांच्या मार्गदर्शना सकयल सहाय्यक दिग्दर्शक ह्या नात्यान दिग्दर्शनाच्या क्षेत्रांत प्रवेश करपाची संद तांकां मेळळी कॆष्टो मुखर्जी, सुचित्रा सेन, उशा किरण, दुर्गा खोटे हे आनी अशे जायते कलाकार आसलेलो मुसाफिर(1957) हो तांणी स्वतंत्रपणान दिग्दर्शन केल्लो पयलो चित्रपट बॅक्स आफिसाचेर सामको आदळळो.
हृषिकेश मुखर्जीक कोनिक रेनल हे दुयेंस जाल्ले म्हण तो लिलावती ह्या हॅस्पिटलांत आशिल्लो. 27 आग्स्ट 2006 ह्या दिसा संवसाराक अंतरले.
नरेंद्र बोडके

नरेंद्र बोडके हे एक कवी,लेखक,समीक्षक आनी पत्रकार.
जल्म.
जल्म 23 डिसेंबर 1954, ह्या दिसा सांखळी शारांत जाल्लो.
शिक्षण.
- एम. ए. पदवी ( मराठी आनी सौंदर्यशस्र - 1979) पयल्या वर्गांत पयलो.
- न. चिं. केळकर सुर्वणपदक, रामभाऊ गुंजीकर पुरस्कार : मुंबई विध्यापीठ (पदव्युतर अभ्यास केंद्र, पणजी, गोंय)
- बी. ए. पदवी (ऑनर्स) (अर्थशास्र आनी मराठी- 1977) सेंट झेवियर्स कॉलेज- म्हापशें-गोंय हांगा जोडली.
- बी. जी. एल पदवी साळगांवकर विधी महाविध्यालय, पणजी सांकून जोडली.
उजवाडाक आयिल्लीं पुस्तकां ( सगळीं मराठी ).
कविता संग्रह.
-‘पंखपैल’ ( साहित्य सेवक मंडळ, पणजी-गोंय- 1976),उजवाडाक आयला.
-‘ सर्पसत्र’ ( गोमंतक मराठी अकादमी, पणजी-गोंय- 1990),उजवाडाक आयला.
-‘ शुकशकुन’ ( साधना प्रकाशन, पुणे-1994),उजवाडाक आयला.
-‘ श्यामल’ (दीर्घकविता, पुष्प प्रकाशन, पुणे-2000),उजवाडाक आयला.
-‘शोधवर्तन’ (ग्रंथाली, मुंबई-2002),उजवाडाक आयला.
ललित.
-‘अडीचे अक्षरे’ (डिसेंबर 2009-मुंबई),उजवाडाक आयला.
कादंबरी.
 ‘स्पार्टाकस’ (2010-पुणे),उजवाडाक आयला.
आत्मकथा.
‘ पुणे ते पणजी व्हाया नागपूर’ ( पुणे-2010)
अणकार मराठीत.
 ‘द रिअल हीरो’ ( 2008-पुणे),हे पुस्तक अणकारला.
कोंकणी कविता संग्रह.
 ‘अनार्य’ ( गोवा कोंकणी अकादमी प्रकाशन, पणजी-गोंय-2010 ),उजवाडाक आयला.
साहित्यीक भौमान.
-उद्घाटक म्हूण , पयलें गोमंतकीय युवा साहित्य संमेलन, पर्वरी-1996.
-गोवा माध्यमीक आनी उच्च माध्यमीक मंडळाच्या इकरावी अभ्यासक्रमात कवितेचो आस्पाव जाला.
-भारतीय ज्ञानपीठाचे वतीन प्रकाशित केल्लो ‘भारतीय कविताऍं’ ह्या संपादित ग्रंथान मरठी कवीच्या नात्यान आस्पाव जाला.
-तशेंच साहित्य अकादमीचे वतीन प्रकशित ‘द इंडियन लिटरेचर’ नेमाळ्यांत तांचो कविताचो अणकार प्रकाशित जालात.
-‘सत्यकथा’, ‘ मौज’ , ‘हंस’, ‘कवितारती’, ‘साघना’, ‘महाराष्ट्र टायम्स’, ‘अस्मितादर्श’ आदि नेमोळ्यांत तांची कांय कोंकणी कविता प्रकाशित जाल्यात.
पुरस्कार.
- महाराष्ट्र शासन वाड्मयनिर्मिती खाला तांका राज्य पुरस्कार फावो जाला.
-‘शुकशकन’ ह्या मराठी कविता संग्रहाखातीर तांका उत्कृष्ट वाड्मय पुरस्कार 1994-95 वर्सा फावो जाला.
-‘सर्पसत्र’ हाका बालकवी पुरस्कार, 1992-93 वर्सा फावो जाला.
-पंखपैल’ हाका 1977-78 वर्सा अधिक पुरस्कार फावो जाला.
- गोवा कला अकादमी पुरस्कार तांका (1977-1990-1994) फावो जाला.
-तशेंच यशवंतराव चव्हाण पुरस्कार(1994),
-सांगावा साहित्य परिषद पुरस्कार(2000),
-धि गोवा हिंदू असोसिएशन, बा, भ. बोरकार पुरस्कार (1994),
-गोमंतक मराठी अकोदमी- कृष्णदास श्यामा पुरस्कार (1994 ) अशें हेर आनीक साहित्य पुरस्कार तांका फावो जाल्ले आसात.
सोरपोतेल

सोरपोतेल (वा सोरपातेल) हो मूळचो पुर्तुगेज जेवणांतलो जिन्नस, जो भारताच्या कोंकण वाठारांत, खास करून गोंयांत, मंगळूरांत आनी मुंबयच्या पूर्व भारतीय कातल्कांमदीं रांदपाक येता. उत्तर-पूर्व ब्राझीलांतूय हो करपांत येता. 'सोरपोतेल' ह्या उतराचो सरळ अर्थ घुस्पागोंधळ असो जाता, आनी हें उतर सोरपोतेलांत उपेग जावपी विंगड-विंगड नगांवेल्यान आयलां आसूं येता. हातूंत दुकराचें मास, काळीज, यकृत, जीभ आनी केन्नाकेन्नाय रगताचो आस्पाव जाता. पूण हालिंच्या काळांत शुद्ध रगत मेळप कुस्तार जाता देखून सोरपोतेलांत रगताचो चडसो उपेग जायना.
रांदपाची पद्धत.
सोरपोतेल करपाक पयलीं मास अर्दें उकडून ताजे कुडके करतात, आनी मागीर ते तळसून विनाग्र घाल्ल्या चमचमीत खळांत शिजयतात. वेगवेगळ्या वाठारांतल्या सोरपोतेलाचो सुवाद आनी मसाले भिन्न आसतात, देखीक, कांय कडेन विनाग्राचो चड उपेग जाता. मासाच्या कुडक्यांचो आकार आनी रांदपाची पद्दत हातूंतुय फरक आसता: कांय कडेन उकडिल्लें मास खळांत शिजोवचे आदीं तळसून घेतात, जाल्यार बाकीचे लोक मासाचे कुडके खळांत थेट शिजयतात. गोंयांत आनी मंगळूरांत सोरपोतेल खूबदां सान्नां (तांदूळ आनी नाल्लाच्यो उकडून केल्ल्यो केकी) वांगडा वाडटात. सोरपोतेल पावावांगडा वा शितावांगडा, नाजाल्यार उंड्यांत घालून लेगीत खावपाक जाता.
इतिहास.
सोरपोतेल मूळचो ब्राझीलांतल्या आफ्रिकी गुलामांच्या खाणांतलो जिन्नस, जातूंत दुकराची शेंपडी, कान, आंतां, जीभ आनी इल्लेंशें रगत हांचो आस्पाव आसतालो. पुर्तुगेजांनी सोरपोतेल भारतांत हाडलें, पूण तांचे वांगडा आयलो तो पोर्तुगालाच्या आलेंतेज प्रांतांतलो लोकप्रिय प्रकार. तातूंत गोंयच्या कातल्कांनी आनी पूर्व भारतीय मुळाच्या लोकांनी रूच वाडोवपाक फेरबदल केले. आयच्या खाणाजेवणांत तोच प्रकार पळोवंक मेळटा.
Gaionacho Jhelo

Gaionacho Jhelo zaun asa Goenche mha-dhormprantacho gaionacho pustok. Ho khup adim poiloch bhair kadlolo. 1993 vorsan novo ank prokashit kel'lo. Ho pustok Goychi Sevadhormik Somoti prokashit kortaKristi sevadhormik ritincho toxench ieram bhozonnik somorambhancho maz mhollear Jezucho Paskancho Gutt. Thoi Jezu vorvim, Jezu sangata ani Jezu thai Deva ani amche modem ekvott zaiteam khunnam udexim zata. Heam khunnam modli ek khunna mhollear Utor.
Utor ami zaiteam bhasamnim vaportanv ani git ek akar zaun asa. Git utrak ut'tom surupai dita ani he porim amchea kallzant xrextt bhavna utpon korta. Dekhun gitachem mol korun Bhagevont Paulu oxem boroita : "Povitr Atmean bhorlolim zaiat. Tumcheam zomatimnim stotram, gitam ani bhokti-gaionam gaiat, ani tumcheam kallzamnim gitam-gaionamnim Somiak vakhannit ravat." (Efez 5, 18-18; poile Kol 3, 16)
Git kallzachea sontosachi ek khunna (polle D.I 2, 46). Ani Bhagevont Augustin oxem boroita : "Gavop mogainchem kam." Adleanchi oxi ek mhonn'nni asa : "Gaita to don pavtti magnnem korta."
Heach pasot Povitr-Sobhen aple bhozonnent sodanch gitak mhotv dilam ani favo tea mapan tacho vapor kela. Git bhozonne voir ravunk favonam, punn gitam bhozonnechi chakri korunk zai. Mon'xank Devachea ekvottant bhitor kaddunk ani vakhann'nnecheo, toxench dukhicheo, mogacheo, visvasacheo, xanticheo bhavna utpon korunk dharmik gaionank boll asunk zai.
Hem sogllem ani he babtint Povitr-Sobhen diloli xikovnn monant dhorun, soglleamnim sevadhormik ani ieram Kristi bhozonnecheam ritimnim xitaben vantto gheunche khair, toxench zonn-ekleachea jivitak atmik faido mellche pasot, Goyche Sevadhormik Somitin ho GAIONANCHO JHELO toiar kela.
Poilech pavtt hem pustok 1967 vorsa uzvadda ailem. Veg-veglleam somoianr gavunk upkartat toslim ani bhovkorn Povitr Pustokantli sfurti gheun rochil'lim gitanm amcheam Kristi bhavam-bhoinninchea hatant ghalunk poilinch thaun ho GAIONANCHO JHELO xhapun kaddlo.
Oslim gitam vaddon-choddon sat avruti (1967, 1969, 1974, 1976, 1979, 1984, ani 1988) uzvadda aileo. He atthve avrutint sogllim mellun 515 gaionam melltat. Thoddim adlim ani thoddim novim ghalun sonkia vaddoilea. He pavtt gitanchi manddavoll nove pod'dotin kelea. He pod'dotint vibhag dakhounk okxoram vaporleant ani vibhagam pormannem kel'leam zomeamnim dor-ek git okxorankromim anklam. He toren fuddarak novim gitam chodd bodol korinastana vibhagam pormannem kel'leam zomeamnim ghalunk zata.
Gaionam adim "Loka Sangatim Misachi Manddavoll" xhapun dilea. Ti-i faideachi zavpak, amcho lok JHELO gheun him Misachim magnnim vhoddlea tallean mhonntolo mhonn ami axa ballgitanv.
Zaum sevadhormik ritimnim zaum iet bhokti-zomatimnim him gitam kallzant thaun gavun, toxench ekvoddeponnan tim niallun, Devacho ani peleacho khoro mog kallzant vaddtolo, dhormachim sotam monant khonchon rigtolim, ani kristi dhorma pormannem amchea dispottea jivitachi chal-ui bodoltoli mhonn bhorvanso. He porim, akhea jivitant ekach Povitr Atmean bhoron, Jezuk ekvotton ani Bapachi khori bhokti korun, sogllim Tachea ekcharant jieunk pavtoleanv. He kallzache khotkhotit otrek.
Sondorbh.
Gaionancho Jhelo
ತಿಮತಾಕ್ ಪಾವ್ಲುಚೆಂ ಪಯ್ಲೆಂ ಪತ್ರ್

First Epistle to Timothy.
ತಿಮತಾಕ್ ಪಾವ್ಲುಚೆಂ ಪಯ್ಲೆಂ ಪತ್ರ್.
ಪಾವ್ಲುನ್ ತಿಮತಾಕ್ ಬರಯ್ಲ್ಲ್ಯಾ ದನ್ ಪತ್ರಾಂಕ್ ಆನಿ ತಿತಾಕ್ ಬರಯ್ಲ್ಲ್ಯಾ ಪತ್ರಾಕ್ “ಗಂವ್ಳಿಕ್ ಪತ್ರಾಂ” ಮ್ಹಣ್ಟಾತ್, ಕಿತ್ಯಾಕ್ ತಾಣೆಂ ತಿಂ ಎಕೆ ಪವಿತ್ರ್-ಸಭೆಕ್ ನ್ಹಯ್, ಪುಣ್ ತಿಚ್ಯಾ ವ್ಹಡಿಲಾಕ್ ವೊ ಗಂವ್ಳಿಯಾಕ್ ಬರಯ್ಲಿಂ; ಹಾಣೆಂ ತಿ ಬರೆ ಭಾಶೆನ್ ಚಲವಂಕ್ ತಾಕಾ ಉಜ್ವಾಡ್ ಆನಿ ವಾತ್ ದಾಖವಂಕ್ ಪಾವ್ಲುನ್ ತಿಂ ಬರಯ್ಲಿಂ. ಹಿಂ ತಿನುಯ್ ಪತ್ರಾಂ ರುಪಾನ್ ತಶೆಂ ವಿಶಯ್ಯಾಂನಿಂ ಎಕಾಮೆಕಾಕ್ ಖುಬ್ ಲಾಗಿಂ ಆಸಾತ್.
ತಿಮತ್ ಲಿಕಾನಿಯೆಚ್ಯಾ ಲಿಸ್ತ್ರಾಂತ್ಲೊ ಆಸ್ಲೊ; ತಾಚೊ ಬಾಪುಯ್ ಗ್ರಿಕ್ ಆನಿ ತಾಚಿ ಆವಯ್ ಜುದೆವ್. ಪವಿತ್ರ್ ಪುಸ್ತಕ್ ವಾಚುಂಕ್ ತಾಕಾ ಶಿಕ್ಶಣ್ ದಿಲ್ಲೆಂ. ಪಾವ್ಲು ಪಯ್ಲೆ ಪಾವ್ಟಿ ಲಿಸ್ತ್ರಾಂತ್ ಆಯ್ಲೊ ತೆದ್ನಾ, ತಿಮತಾನ್ ತಶೆಂಚ್ ಎವ್ನಿಕೆ ತಾಚೆ ಆವಯ್ನ್ ಆನಿ ಲಯ್ಶೆನ್ ತಾಚೆ ಶಾಮಾಯ್ನ್ ಜೆಜುಕ್ ದೆವಾನ್ ಭಾಸಾಯ್ಲಲೊ ಕ್ರಿಸ್ತ್ ಸಡ್ವಣಾರ್ ಮ್ಹಣ್ ಭಾವಾರ್ಥಾನ್ ಮಾನುನ್ ಘೆತ್ಲೊ. ತ್ಯಾ ಸಮಯ್ಯಾರ್ ಕ್ರಿಸ್ತಾಂವಾಂನಿಂ ಪಾವ್ಲುಕ್ ತಿಮತಾಚಿ ಬರಿ ಖಬರ್ ಸಾಂಗ್ಲಲಿ, ಆನಿ ಆಪ್ಲ್ಯಾ ಧರಂಪರ್ಗಟ್ಣೆಚ್ಯಾ ವಾವ್ರಾಂತ್ ಪಾವ್ಲುನ್ ತಾಕಾ ಆಪ್ಲೊ ಸಾಂಗಾತಿ ಜಾವಂಕ್ ವಿಂಚುನ್ ಕಾಡ್ಲೊ. ತಿಮತಾಚಿ ಸುನತ್ ಕರುಂಕ್ ನಾಸ್ಲಿ; ಪುಣ್ ಆತಾಂ, ಫ್ರಿಜಿಯೆಚ್ಯಾ ಜುದೆವಾಂನಿಂ ತಿಮತಾಚ್ಯಾ ತನ್ಡಾಂತ್ಲಿ ಕ್ರಿಸ್ತಿ ಧರ್ಮಾಚಿ ಪರ್ಗಟ್ಣಿ ಸಂಪೆಪಣಿಂ ಮಾನುನ್ ಘೆವಂಚೆ ಖಾತಿರ್, ಪಾವ್ಲುನ್ ತಾಚಿ ಸುನತ್ ಕೆಲಿ. ಹ್ಯಾ ಉಪ್ರಾಂತ್, ಖುಬ್ ಪಾವ್ಟಿ, ತಿಮತ್ ಪಾವ್ಲು ಸರ್ಶಿಲೊ ಪಯ್ಸ್ ಆಸ್ಲೊ. ಆನಿ ಆವ್ಘಡ್ ಆನಿ ಚಡ್ ಮಲಾಚಿಂ ಕಾಮಾಂ ಪಾವ್ಲುನ್ ಅಜುನ್ ತರ್ಣ್ಯಾ ತಿಮತಾಚ್ಯಾ ಹಾತಾಂತ್ ಸಂಪಯ್ಲಿಂ. ಪಾವ್ಲುಕ್ ಪಯ್ಲೆ ಪಾವ್ಟಿ ರಮಾಕ್ ಬಂದ್ಖಣಿಂತ್ ಘಾಲೊ ತೆದ್ನಾ, ತಿಮತ್ ಆಪ್ಲ್ಯಾ ಗುರು ಬರಾಬರ್ ಆಸ್ಲೊ.
ಹೆ ಬಂದ್ಖಣಿ ಉಪ್ರಾಂತ್, ಪಾವ್ಲುಚೆ ನಿಮಾಣೆ ಧರಂಪರ್ಗಟ್ನೆಚೆ ಭಂವ್ಡೆರ್, ತಿಮತ್ ತಾಚೆ ಬರಾಬರ್ ಗೆಲೊ ಆನಿ ಎಫೆಜಾಚೆ ಪವಿತ್ರ್-ಸಭೆಚೊ ಕಾರ್ಭಾರ್ ಚಲವಂಕ್ ಪಾವ್ಲುನ್ ತಾಕಾ ಥಯ್ ದವರ್ಲೊ.
ಹ್ಯಾ ಪತ್ರಾಂತ್ ದನ್ ಚಿಂತ್ನಾಂ ಆಂಕಾಂ ಮೆಳ್ತಾತ್ : ತಿಮತಾನ್ ಕಾಳ್ಜಿದಾರ್ಪಣಾನ್ ಖಟ್ಯಾ ಗುರುಂಚೆರ್ ಝುಜುಂಕ್ ಜಾಯ್, ಆನಿ ಪವಿತ್ರ್-ಸಭಾ ಬರೆ ಮಾನ್ಡಾವಳಿನ್ ಸ್ಥಾಪುನ್ ಹಾಡ್ಪಾಚೆಂ ಕಾಮ್ ಶಿತಾಬೆನ್ ಕರುಂಕ್ ಜಾಯ್. ಪಾವ್ಲುಚೆಂ ಮನ್ ಹ್ಯಾ ದನ್-ಉಯ್ ವಸ್ತುಂಚೆರ್ ಘುಂವ್ತಾ, ಕಾರಣ್ ಥಯ್ ಖುಬ್ ಸಂಕಶ್ಟ್ ಆಸ್ಲೆ ಮ್ಹಣ್ ತಾಕಾ ಅಣ್ಭವ್ ಆಸ್ಲೊ.
ಹ್ಯಾ ಪತ್ರಾಚಿ ಮಾನ್ಡಾವಳ್ ಅಶಿ :.
ಪ್ರಸ್ತಾವ್ನಾ : 1 : 1-2
ಪವಿತ್ರ್-ಸಭೆ ಆನಿ ತಿಚ್ಯಾ ಅಧಿಕಾರಿಯಾಂ ವಿಶಿಂ ಶಿಕವ್ಣ್ : 1:3-3:16
ತಾಚ್ಯಾ ವಾವ್ರಾ ವಿಶಿಂ ತಿಮತಾಕ್ ಶಿಕವ್ಣ್ : 4 : 1-6:21